Main ContentPlaceholder

Kulttuuri

Lautapelit ovat nyt suositumpia kuin koskaan, sillä ne pakottavat ihmiset kohtaamaan toisensa kasvotusten – ”Ihmiset ovat kyllästyneet nettitrollaamiseen”

Supersuosituissa uusissa lauta- ja korttipeleissä muun muassa parannetaan kulkutauteja ja räjäytetään kissoja. Poromagia-pelikaupan Juho Sahiluodon mielestä lautapelit tarjoavat vastakohdan verkon kiusaamis- ja huutelukulttuurille.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Elämme lautapelien kulta-aikaa, ovat eri maailman mediat uutisoineet jo parin vuoden ajan. Sen lisäksi, että lautapelien myynti on kasvanut tasaisesti vuosi vuodelta, järjestetään ympäri maailman jatkuvasti enemmän erilaisia lautapeleihin liittyviä tapahtumia. Useisiin maihin on perustettu myös pelikahviloita ja -baareja, ja sadat tuhannet seuraavat Youtubessa erilaisia lautapelaamiseen keskittyneitä kanavia.